Melissa by Johan Crous - Book - Read Online
Melissa deur Johan Crous.
Publisher: Johan CrousReleased: Jun 21, 2016ISBN: 131159647XFormat: book
Melissa - Johan Crous
deur Johan Crous
ISBN 978-1-311-59647-5 (epub)
(Skoon en Romantiese weergawe)
Copyright © 2016 Johan Crous. All Rights Reserved.
Cover designed and created by Melizandé Celine, images sourced from pixabay.com under public domain license.
Hierdie boek word opgedra aan Melizandé Celine.
Die stofomslag is ontwerp deur Melizandé Celine.
Die boek is opgestel met Ultimate Ebook Creator 2.6.0.0. & 2.6.5.0.
Die omslag is geredigeer met Corel Paintshop Pro X8 en Adobe Photoshop CS6.
Ek het Mobisystems se Office Premium gebruik, en ook Microsoft Office.
Prattville, Alibama, VSA.
Sal die gemeente staan asseblief?
Pastoor Du Toit se stem is duidelik in die kerk, die Drie-enige Verenigde Metodiste Kerk, geleë in Fairview Rylaan, nommer ses-honderd-en-tien, in Prattville, Verenigde State van Amerika. Dit is laat herfs en begin al taamlik koel word met die winter wat op pad is. Melissa staan ook op. Haar pa het vandag met die gemeente se siel gespreek.
Ons sing saam die eerste drie verse van Die Seën.
Die orkes begin speel en die gemeente val weg. Melissa sing uit volle bors saam. Melissa Du Toit is vier-en-twintig jaar oud en die jongste van twee dogters van pastoor Eben Du Toit. Sy is netjies geklee in haar nousluitende rok wat tot net onder haar knieë strek. Haar atletiese bou word beklemtoon, ook die netjiese sandale wat sy aanhet. Haar sandale het hoë hakke en haar voetjies is netjies versorg. Haar bene is glad en vry van beenhare. Melissa het haar hare gebind met 'n rekkie na agter en dit hang agter haar rug, tot ongeveer dieselfde hoogte as haar naeltjie. Haar borste is ferm en haar halslyn is passend vir die kerk. Sy het haar grimering smaakvol aangewend en dra 'n eenvoudige halssnoer en fyn oorkrabbetjies. Haar swart rokkie pas by die kleurskema van haar maat Robert Flower. Bob se pak is ook swart. Hy hou haar hand vas.
Toe die laaste noot wegsterf, bly die gemeente staan. Pastoor Du Toit se stem dreun voort.
"Ek seën u in die Naam van die Vader, Seun en Heilige Gees. Gemeente, dankie dat u ons diens bygewoon het en vir u deelname. Nou gaan ons almal huis toe en die heerlike gebakte aartappels wat bedien word met die boud vleis wat die moeders in die oond gesit het. Ons gaan almal matig eet, maar tog 'n tweede bord skep wat ons vrouens voorberei het. Na die ete gaan die mans die skottelgoed was en vanaand kom ons weer hier bymekaar. Melissa glimlag. Haar pa is weer op sy stukke vandag. Sy sien hoe verskeie mense glimlag. Sy en Bob beweeg na buite en staan buite en gesels eers met verskeie van die gemeentelede.
Linda wag vir haar buite. Sy is Linda Brown en sy werk by Planet Fittness, die gim waarby Melissa ook 'n aktiewe lid is. Linda is self 'n fiksheidsfanatikus en sy is atleties gebou.
Môre Melissa, hoe gaan dit vanoggend met jou? Môre Bob.
Môre Linda, ek kan nie kla nie, my liggaam hunker net na 'n lekker oefening. Ek kon mos nie gister oefen nie.
Melissa, ons moet praat. Ek is nou egter haastig. Ek moet gim toe gaan. Sue-Ellen staan in vir my. Ek wou eers kerk toe kom.
Geniet jou daggie Linda.
Toe sy wegstap draai Robert na haar. Die ergernis in sy stem is hoorbaar.
Ek hoop nie jy wil vanmiddag gaan oefen nie. Jy het al hoe minder tyd vir my.
Bob, ek het nie gesê ek gaan vanmiddag oefen nie. Is dit nou regtig nodig om met my te baklei?
Ek baklei nie Melissa. Ek vra maar net. Ek wil by jou wees.
Kom ons ry Bob, ek is honger.
Robert hou die deur vir haar oop. Sy klim in en hy maak die deur agter haar toe. Hulle ry die kort entjie tot by haar ouerhuis, waar sy nog by haar ouers inwoon. Haar suster Marianne, drie jaar ouer, woon ook by haar ouers. Robert hou stil op die oprit van hul huis wat geleë is in Azalea Rylaan, Prattville. Haar ma, Rita maak oop en hulle stap na binne.
Bob sit solank, ek gaan net nou gemaklik aantrek.
Melissa stap na haar kamer en trek die deur agter haar toe. Sy stroop haar rok en onderrok af en hang dit op aan 'n klerehanger. Sy trek 'n langmou bloese en denim langbroek aan. Sy trek leer stewels met hoë hakke aan en kyk na die spieël of sy tevrede is. Sy trek 'n warm oortrui aan en voel gemaklik. Sy stap sitkamer toe. Nog voor sy kan sit kom haar ma in met tee en Robert neem die skinkbord by haar.
Hulle drink tee en gesels tot die klokkie lui wat aandui die kos is gereed. Die familie sit almal om dieselfde tafel. Marianne se verloofde Jay Stevens is ook daar. Na Eben gedank het, skep almal in en val weg. Rita het haarself oortref. Die kos is heerlik. Na ete help Melissa vir Marianne en hulle was die skottelgoed en ruim op. Rita en Eben het gaan slaap.
Melissa en Robert gaan eers by die Prattville Plein winkelsentrum aan op pad na sy huis. Die winkelsentrum is geleë in Prattville, langs die Noord Memorial Rylaan, waar die Planet Fitness gim ook geleë is. Robert koop springmielies, grondboontjies en rosyne en neem twee DVD flieks uit. Melissa sien nogal daarna uit om die een, The Next Thing, te sien. Sy wag al lank vir hierdie prent.
Hulle sit op die sitkamer bank en sy sit styf teen Robert. Hy hou haar vas en daar is 'n kombers oor hulle gegooi. Dit is 'n romantiese fliek. Sy voel Robert steek sy hand uit en vryf oor haar heup. Sy weet Robert is ongeduldig, maar sy het hom reeds duidelik laat verstaan sy gaan nie inwillig tot seks voor sy nie getroud is nie. Sy twyfel egter aan sy motiewe. Hy het haar al hoeveel keer vertel hy het haar lief, maar hy het nog nooit aangedui dat hy verder wil gaan nie. Hy wil egter seks hê.
Robert trek haar effens nader en soen haar in haar nek. Sy draai na hom en bied haar lippe aan en hy soen haar. Hy skuif sy hand oor haar maag en sy vingers knyp haar ritssluiter se skuifstukkie. Sy voel hy beweeg die ritssluiter om haar broek oop te maak. Robert sal enige iets doen om in haar broekie te kom. Sy gryp sy hand vas.
Hoekom nie Melissa, het jy my dan nie lief nie?
Ek het hierdie vraag al verskeie keer geantwoord Bob. Seks is slegs waar beide partye wil en dit toelaat. Nie waar een wil en die ander dit toelaat nie. Ek gaan nie seks hê voor die huwelik nie. Dit is teen my beginsels en is nie onderhandelbaar nie.
Robert probeer weer om met sy sterker krag haar ritssluiter af te forseer, maar sy keer met beide hande.
Nee! Los my!
Robert vererg hom en gee haar 'n oorveeg. Die rugkant van sy hand tref haar teen haar wang en sy val weg van hom af. Die pyn skiet in haar gesig op. Trane vorm in haar oë.
Ek is nou keelvol hiervoor dat jy net voorgee om my lief te hê. Jy is 'n regte kloosterkoek. Jy gee voor om 'n maagd te wees. Ek begin nou ernstig daaroor te twyfel. Hoekom wil jy nie seks hê nie? Ek sal jou sê hoekom nie. Jy is nie meer 'n maagd nie. Dit is hoekom jy nie seks wil hê nie. Wanneer dink jy moet ek uitvind jy is nie meer een nie? As dit te laat is?
Nou het jy te vêr gegaan Robert. Hoe sal jy weet? Het jy vorige seksuele ondervinding om te kan onderskei? Jy het van die begin af beweer jy het ook nog nooit seks gehad nie. Neem my huis toe asseblief.
Hulle ry in stilte en hou stil voor huis. Hy hou nie stil op die oprit nie en hy maak nie die deur vir haar oop nie.
Sy klim uit en kyk na hom.
Robert, jy kom nie weer na my toe nie. Hierdie verhouding is verby. Ek kan nie verder met jou beskuldigings saamleef nie. Jy het geen respek vir my beginsels nie en jy het jou hand teen my as vrou gelig.
Vlieg in jou hel in!
Hy trek met skreeuende bande weg. Melissa stap in huis toe. Haar ma is in die sitkamer. Sy het die bande hoor skree en sy kan sien dat Melissa ontsteld is.
Wat is dit Melissa?
Ek het uitgemaak met Robert Ma.
Hoekom? Hy is dan so 'n oulike man.
Haar ma het nog nooit enige geheim daarvan gemaak dat sy van hom hou en hom goedkeur nie.
Ma, hy het my geslaan. Hy wil seks hê en dit nie aanvaar dat ek nie voor 'n huwelik wil gee nie. Hy het my ritssluiter probeer afdruk en toe ek hom vir 'n tweede keer keer, toe het hy my 'n oorveeg gegee. Ek is klaar met hom Ma. Hy dink net aan homself en ek twyfel nou sterk aan sy integriteit.
Ek is oukei Ma. Sy waardes is nie wat Ma ons geleer het nie. Ek wens soms ons woon weer in Suid-Afrika. Hier waar ons nou woon dink die mense net anders. Seks is hier so goedkoop. Gelukkig dink my vriendinne dieselfde. Hulle voel net soos ek.
Die regte persoon sal eendag opdaag my kind.
Ma, ek sal myself nie vir 'n man gee om sy ego te spaar nie. Ek wil eers getroud wees.
Dit is die regte houding my kind.
Ma, ek gaan na Natisha. Ek gaan 'n bietjie perdry, ek sal dan beter voel.
Dit is reg so Melissa, stuur groete vir haar.
Ek sal so maak Ma.
Melissa gaan na haar kamer en trek haar rybroek en rystewels aan. Sy trek nog 'n warm trui bo-oor aan en ry na Natisha se kleinhoewe. Sy bestuur al met Laer Kingston Rylaan langs in 'n Noord-Westelike rigting. Sy geniet hierdie pad. Sy kyk na die groen landskap weerskante van die pad. Sy draai regs in Breakfast Creek Rylaan en 'n entjie verder draai sy links in die grondpad Co. Sy draai in by Natisha's Creek, Natisha Bromwell, 'n weduwee van twee-en-vyftig jaar. Sy besit die kleinhoewe waar sy en haar oorlede man met perde geboer het en rygeriewe aangebied het teen betaling. Na sy dood het sy voortgegaan en Melissa is een van haar getrouste kliënte. Sy kry weens hul vriendskap mildelike afslag.
Sy hou stil onder die bome en stap na die huis waar sy Natisha op die stoep sien sit. Natisha is 'n vrou wat ook lang hare dra en haar figuur wys sy kyk na haarself. Sy staan op met 'n glimlag toe sy Melissa herken. Al is daar 'n groot genoeg ouderdomsverskil dat Natisha haar ma kon wees, is die twee vroue goeie vriendinne. Hulle het geen geheime vir mekaar nie.
Hallo Melissa, ek het gedog jy kuier by Robert vandag.
Ek was by hom, ons het opgebreek. Skink vir my koffie en ek vertel jou alles.
Hul vriendskap is heg genoeg dat sy vir koffie kan vra sonder om aanstoot te gee.
Natisha het 'n koffiefles met warm koffie gereed en sy skink vir Melissa in.
Hy wou seks hê en ek het hom geweier. Ek het hom reeds by verskeie kere gesê ek sal nie seks hê voor ek getroud is nie. Hy het my broek probeer oopmaak en toe ek hom die tweede keer keer, het hy my geklap. Ons is nou uit. Ek wil hom nie weer sien nie.
Ek stem saam met jou Melissa. Min mans is bereid om te wag, maar dit is jou reg. Beide partye moet wil, nie net die een nie.
Natisha, ek mag dalk 'n kloosterkoek wees soos hy my beskuldig het, maar ek was nie gereed daarvoor nie. Ek mag dalk anders voel as ek weet 'n man het my waarlik lief en hy wil met my trou. Ek moet ten minste verloof wees. Ek is nie 'n slet nie en ek gaan nie my bene oopmaak slegs vir sy genot nie.
Melissa, ek en Peter het dieselfde geglo. Ek het hom van die begin af gesê geen seks voor ons getroud is nie. Na 'n paar maande het ek besef hy het my werklik lief. Hy het my een dag gevra om met hom te trou en ek het ja gesê. Ons het verloof geraak. Ons het 'n huis gekoop en ek het begin besef hy gaan beslis met my trou. Toe het ek myself vir hom gegee en nie een dag teruggekyk nie. Peter het my liefgehad tot die dag van sy dood.
Hoe was jy seker Natisha?
Jy sal weet. Ek het gesien hoe sy gesig altyd versag as hy my sien. Hy het een dag gesweis en gesukkel en ek het hom hoor vloek van frustrasie en woede. Hy het onder die motor gelê en sy hand uitgesteek om 'n moersleutel op te tel, maar hy kon nie bykom nie. Hy het weer gevloek van frustrasie en toe gee ek dit aan. Sy gesig het versag in 'n glimlag toe hy my sien en al sy woede was weg. Ek het toe finaal geweet. Hy sal nie so versag as hy nie ernstig is nie. Hy het een dag sy sport opgeoffer omdat dit hom te veel weggehou het van my. Toe het saam hier kom woon en ons droom uitgeleef.
Ek dink nie Robert was werklik lief vir my nie. Hy het my beskuldig ek hou terug omdat ek nie meer 'n maagd is nie. Liefde doen nie so nie. Ek kan verstaan dat hy my wou hê, maar hy moenie valse beskuldigings maak en op my gevoel speel nie. Ek wag dan liewer tot ek die regte persoon ontmoet.
Die regte persoon sal op die regte tyd kom.
Melissa het later 'n rukkie perd gery en by Natisha geëet voor sy huis toe is. Natisha eet vroeg. Sy is ook net betyds terug om kerk toe te gaan. Sy sit langs haar ma in die middelste blok. Die blok voor hulle het twintig rye.
Kort voor die diens begin skuif 'n man skuins voor haar in. Hy het kort bruin hare en hy is blas van gelaatstrekke. Melissa kan sien dit is van son en nie natuurlike velkleur nie. Sy klere span styf om sy liggaam. Hy is informeel aangetrek soos Sondag aande